gl gl id gl gl gl gl gl ast fr gl gl gl es pt en es en pt gl gl gl es gl gl gl gl gl gl it gl gl es gl gl en en gl pt en
Presentación curta documental e mesa redonda : Unha Gran Burla Negra
Comeza: Venres, 30 de Novembro do 2018 ás 19:30h
A Pobra do Caramiñal
19.30 h: Presentación do proxecto Unha Gran Burla Negra. Creatividade popular e memoria do Prestige (2002-2019) + pase da primeira montaxe do documental de elaboración propia.
20.00 h: Mesa redonda: 16 anos, unha chea de meses para o ser humano e unha nimiedade para a natureza.
16 anos que converteron unha catástrofe en memoria e en redución da resiliencia do medio no que vivimos.
Tras este tempo, o mar non esquece e a xente non perdoa. Moitas de nós lembramos o 13 de Novembro con dor, rabia e impotencia. Cada rocha, ave ou elemento da costa tocado polo chapapote; foi un erro da ineptitude e inconsciencia dun ser humano cada vez máis desconectado da súa esencia natural. O que é de todas tócanos a todas conservalo. O que é de todas, non pode ser destruído por uns cuantos.
Nesta mesa redonda trataremos de poñernos na posición do mar, pensar e recordar o que pasou, para recapacitar como seres intelixentes nos erros e o que mudou dende o día 13 de Novembro de 2002 a hoxe.
– Diego Vázquez. Xestor de fauna silvestre e educador ambiental.
– Paula Méndez Fernández. Experta en contaminación mariña e Investigadora no “Observatoire Pelagis”
– Toño Acuña, veterinario do Centro de Recuperación de Fauna Silvestre de Cotorredondo no momento da catástrofe.
– Xaquín Rubido Muñiz, Presidente da PLATAFORMA DE DEFENSA DA RÍA DE AROUSA, Portavoz da Plataforma NUNCA MÁIS.